**СЪОБЩЕНИЕ**

Община Севлиево на основание чл.124б, ал.2 от Закона за устройство на територията, съобщава че със **Заповед № 128 от 08.02.2024 г. на кмета на община Севлиево е разрешено:**

**Изработване на Подробен устройствен план – план за регулация и застрояване** за частично изменение на ЗРП за част от кв. 12, по плана на с. Кормянско, Община Севлиево.

ПУП следва да се изработи като ПРЗ – план за регулация и застрояване.

С регулационната съставка на плана вътрешната регулационна граница между УПИ V-85 и УПИ VI-86 от кв.12 да се премести на запад със засегната площ от УПИ V-85 с площ 110 кв.м. съгласно предварителен договор за покупко-продажба, като се образува нов УПИ V-85 „За жилищно застрояване“ и нов УПИ VI-86 „За жилищно застрояване“.

Със застроителната съставка на плана за новообразуваните УПИ V-85 и УПИ VI-86, кв. 12 да се запази установената устройствена зона „Жм“ – за ниско жилищно застрояване - при следните устройствени показатели:

* **Начин на застрояване** – свободно;
* **Характер на застрояване** – ниско, с височина до 10 м.;
* **Максимална плътност на застрояване** – 60 %;
* **Максимална интензивност на застрояване** – 1,2;
* **Минимална озеленена площ** – 40 %.

Да се посочат ограничителните линии на основното застрояване.

**Обхват на устройствения проект**: **УПИ V-85 и УПИ VI-86 от кв. 12 по плана на с. Кормянско, Община Севлиево.**

На основание чл. 124б, ал. 4 от ЗУТ настоящата заповед не подлежи на оспорване.

На основание чл. 135, ал. 6 от ЗУТ се спира приложението на действащия ПУП, за частите за които се отнася.

Съобщението е поставено на 14.02.2024 г. на таблото за обявления в „Център за административно обслужване“ и е публикувано на Интернет страницата на Община Севлиево**.**